

Til:

Representantene i samarbeidsforum Rekom

**Forberedelser til saker i samarbeidsforum 12.januar 2024**

Som sekretariat i Samarbeidsforum for Rekom ønsker Statsforvalteren å forberede representantene til saker vi har 12.januar-24. I det siste møtet i samarbeidsforum, 20.nov, var det to tema som vi ikke fikk tid til å drøfte. Det gjelder representasjon og bruken av 30%-en/de individuelle tiltakene.

For at vi skal få til så gode diskusjoner som mulig, er det hensiktsmessig at dere har hatt mulighet til å gjøre dere opp noen tanker, kanskje drøftet noe i nettverket/i UH/i deres organisasjon på forhånd. Ja, vi vet at det er kort tid til 12.januar, men det ble litt for kort tid mellom disse møtene (20.11-12.01), og tida strekker dessverre ikke godt nok til hos sekretariatet heller. Så om dere ikke får gjort de helt store drøftingene internt, så har dere i alle fall fått en smak og en liten intro til innholdet/vinklingen av sakene.

**Representasjon, samarbeidsforum**

Vi vet at NOU 2022:13 *Med videre betydning* foreslår en sammenslåing av ordningene. Med dette følger det en del tanker og problemstillingene dukker opp;

*Hva betyr dette for Rekom, vår profesjon, kompetanseheving for barnehagene, kvaliteten på kompetansehevinga, kvaliteten på prosessene i samarbeidsforum, osv…*

Vi må ta drøftingene om sammenslåing av ordningene sammen med Dekom, iom at det er vi som skal slåes sammen. Så den diskusjonen kommer. Det er tross alt ca 2 år til det (mest sannsynlig) blir en realitet, så vi stresser ikke med det.

Men det dukker opp andre spørsmål, som; *hvordan er vi rigget i dag, hvem er representantene i Rekom, og hvordan fungerer det pr.d.d?*

Vi vet noe om hvordan det ser ut, og her kommer det vi vet:

Vi er 26 representanter, inkludert sekretariatet som er 2 (fra Statsforvalteren)

Det er 1 representant for hver av de 10 nettverkene (bortsett fra Tr.h/Malvik), så 11 totalt;

-det er 4 med rollen som barnehagemyndighet (Tr.h, Lev/Verdal, Innherred, Indre Namdal)

-det er 4 med rollen som barnehageeier (Ytre Namdal, Midtre Namdal, Malvik, Værnes)

-det er 3 i rollen som utviklingsveileder (Fosen, Tr.l sørvest, Gauldal)

Vi har med 4 fra UH (2 fra Dronning Maud Minne høgskole og 2 fra Nord universitet)

Vi har med 2 som representerer PP-tjenestene i fylket

Vi har med 7 som er representant for;

-de private barnehagene

-Utdanningsforbundet

-Fagforbundet

14 representanter har barnehagelærerutdanning

(etter den kunnskapen sekretariatet har)

-PBL

-Sametinget

-KS

-Statped

Hva sier [retningslinjene](file:///C%3A%5CUsers%5Cfmtlbes%5COneDrive%20-%20Statsforvalteren%5CSkrivebord%5CRetningslinjer%20for%20tilskuddsordning%20for%20lokal%20kompetanseutvikling%20i%20barnehage%20og%20grunnoppl%C3%A6ring%20-%20Lovdata.html) om representasjon:

*Samarbeidsforumets sammensetning*

*Samarbeidsforumet skal inkludere representanter for offentlige og private barnehage- og skoleeiere, kommuner som lokal barnehagemyndighet, universiteter og høyskoler med geografisk nærhet til regionen, KS, PBL og lærerorganisasjonene.*

*Statsforvalteren har sekretariatsansvar for samarbeidsforum.*

*Representanter for andre fagorganisasjoner og eventuelt andre aktører kan inviteres til å delta.*

*Representanter fra Statped og PPT skal involveres i samarbeidsforumets og/eller de regionale nettverkenes vurdering av kompetansebehov knyttet til kompetanseløftet for spesialpedagogikk og inkluderende praksis.*

*Samarbeidsforumet må ivareta tilstrekkelig representativitet og har en hensiktsmessig størrelse. Sammensetningen må sikre en god balanse mellom eiere, UH og organisasjonene.*

Hva sier [Mandat for samarbeidsforum](file:///%5C%5Cfilstaf2.sf.statsforvalteren.no%5CEmbete%5CFil%5CSFTL%5CAvdeling%5COpVe%5CSEKSJON%20BARNEHAGE%5C2021%5CUTVIKLINGSOPPGAVER%5CREKOM%5CREKOM%5CSamarbeidsforum%5CMandat%20for%20samarbeidsforum%5C2021%5CMandat%20for%20samarbeidsforum%20for%20Rekom%20og%20Kompetansel%C3%B8ftet%20i%20Tr%C3%B8ndelag%2C%20fra%20okt-21.docx) i Trøndelag om representasjon:

*Samarbeidsforum skal sikre medvirkning for aktørene i ordningen. Mandatet bygger på Retningslinjer for tilskuddsordning for lokal kompetanseutvikling i barnehage og grunnopplæring.*

*Samarbeidsforum består av en representant fra hvert av de ti regionale kompetansenettverkene (leder/koordinator av kompetansenettverket), to representanter fra Dronning Maud Minne høgskole for barnehagelærerutdanning og to representanter fra Nord universitet. I tillegg en representant for privat barnehageeier, Fagforbundet, Utdanningsforbundet, KS, PBL (private barnehagers landsforbund), Sametinget, Statped, to representanter fra pedagogisk psykologisk tjeneste (PPT) og to fra Statsforvalteren. Totalt er det 25 representanter i samarbeidsforum.*

Hva sier [Langsiktig plan for Rekom](file:///%5C%5Cfilstaf2.sf.statsforvalteren.no%5CEmbete%5CFil%5CSFTL%5CAvdeling%5COpVe%5CSEKSJON%20BARNEHAGE%5C2023%5CUTVIKLINGSOPPGAVER%5CREKOM%5CStyringsdokumenter%5CLangsiktig%20plan%20for%20Rekom%20i%20Tr%C3%B8ndelag%202022-2025%2C%20revidert%20nov-23.docx), 2022-2025, revidert nov-23, om representasjon:

***Samarbeidsforum*** *har ansvar for å prioritere, innrette og dimensjonere kompetansetiltakene i REKOM, både kollektive og individuelle tiltak. Innrettingen i Trøndelag bygger på barnehageeiers behov for kompetanseutvikling, og beslutningsgrunnlaget fra kompetansenettverkene. Samarbeidsforum skal lage en langsiktig plan (denne planen) samt gi en innstilling til Statsforvalteren. Det er utarbeidet mandat for samarbeidsforum. I samarbeidsforum møtes representanter for barnehageeiere, lokal barnehagemyndighet, UH, PBL, KS, Utdanningsforbundet, Fagforbundet, Sametinget, Statped, PPT og Statsforvalteren.*

**Spørsmål til diskusjon:**

Vet jeg hva som ligger til min rolle? (hver enkelt representant stiller seg det spørsmålet)

[Mandat for samarbeidsforum](../Styringsdokumenter/Mandat%20for%20samarbeidsforum%20for%20Rekom%20og%20Kompetansel%C3%B8ftet%20i%20Tr%C3%B8ndelag%2C%20fra%20okt-21.docx) beskriver rollene til alle aktørene i samarbeidsforum Rekom.

Vet jeg hva som ligger til de andre representantenes roller?

I Langsiktig plan står det at *kompetansenettverket må ha barnehagefaglig kompetanse og erfaring for å sikre kjennskap og kompetanse om sektoren.* Bør det stå en lignende ordlyd også for samarbeidsforum?

Bør vi fastsette en prosentandel, f.eks skrive inn dette i mandatet: Samarbeidsforum må ha minimum 50% representasjon med barnehagefaglig kompetanse og erfaring for å sikre kunnskap og kompetanse om sektor.

-hva tenker representantene om det?

Dekom har i sitt mandat presisert at det er 1 skoleeierrepresentant per kompetansenettverk som representerer i samarbeidsforum.

-burde det vært presisert hvilken rolle/hvem som skal representere kompetansenettverkene i samarbeidsforum Rekom?

Samarbeidsforum sine oppgaver er (i følge styringsdokumentene) å lage en langsiktig plan, samt gjøre en årlig innstilling. I kjølvannet av dette kommer saker som; funn fra rapporteringen, drøftinger knyttet til økonomi/fordeling, individuelle tiltak, fellestiltak (som MIB og de samiske perspektiver), behovsmeldinger/beslutningsgrunnlag osv. Det kjenner vi oss igjen i, og tenker at det naturlig hører til samarbeidsforums oppgaver. Men i tillegg har samarbeidsforum for Rekom Trøndelag andre saker på dagsorden; som f.eks: rekruttering.

1.Hvilke saker hører naturlig til samarbeidsforum?

2.Hvis vi skal ha faglige drøftinger/løfte opp problemstillinger som er dagsaktuelle; hvordan blir dette tatt tilbake til nettverkene/UH/andre aktører? Er samarbeidsforum riktig arena å ta disse temaene/drøftingene?

Er det endringer vi må gjøre i våre styringsdokumenter som følge av dagens diskusjon?

### **Representasjon, kompetansenettverkene**

Hva sier [Langsiktig plan for Rekom](file:///%5C%5Cfilstaf2.sf.statsforvalteren.no%5CEmbete%5CFil%5CSFTL%5CAvdeling%5COpVe%5CSEKSJON%20BARNEHAGE%5C2023%5CUTVIKLINGSOPPGAVER%5CREKOM%5CStyringsdokumenter%5CLangsiktig%20plan%20for%20Rekom%20i%20Tr%C3%B8ndelag%202022-2025%2C%20revidert%20nov-23.docx), 2022-2025, revidert nov-23, om representasjon:

### *De regionale kompetansenettverkenes sammensetning*

* *representanter fra kommunale og private barnehageeiere skal delta, representasjonen bør gjenspeile antall kommunale og private barnehager i de kommunene som er med i nettverket*
* *UH deltar som likeverdig partner*
* *barnehagemyndighet skal delta, representant fra hver kommune skal være med*
* *representant fra PPT*
* *for å sikre bred barnehagefaglig kompetanse kan barnehageledelse og/eller pedagogisk personale delta*
* *andre aktører som bør inviteres inn. Her nevnes; Utdanningsforbundet, Fagforbundet, Statped, relevante kommunale samarbeidspartnere eller andre som vil være nyttige ressurspersoner i nettverket*

*Kompetansenettverket må ha barnehagefaglig kompetanse og erfaring for å sikre kjennskap og kompetanse om sektoren.*

Hva sier evalueringen av prosjekt kompetansenettverk (som ble gjort i 2022), som omhandler representasjon:

* *Viktig at vi har med noen som representerer de private styrerne (eiere) i nettverkene, de har en viktig stemme. Hvordan involveres disse i nettverkene? Er dette noe vi må diskutere? Hvor oppmerksom er sektor på styrer vs eier – ansvar?*
* *Hvilken rolle skal tillitsvalgte ha?*
* *Hvordan får vi tak i barnets stemme i arbeidet?*
* *Flere nettverk sier de ikke har en langsiktig plan/god nok langsiktig plan (og mangler årshjul)*
* *Det er behov for tydeligere rolleavklaringer for de som er med i kompetansenettverkene*
* *Flere nettverk sier at de ikke benytter midlene til koordinator*

Hva sier UH om representasjon (fra møter Statsforvalteren har hatt med UH):

*At det er barnehagefaglig kompetanse i nettverkene, er en styrke. Den personen som sitter i samarbeidsforum har en viktig rolle. Der det er en person som har tid og engasjement til arbeidet, der flyter arbeidet godt.*

**Spørsmål til diskusjon:**

Her er det også spørsmål som kommer fra ett av nettverkene, innspill til møtet.

Forstår jeg rollen min som koordinator/leder av kompetansenettverket.

Viser til det som står om representantens oppgaver i [Langsiktig plan.](../Styringsdokumenter/Langsiktig%20plan%20for%20Rekom%20i%20Tr%C3%B8ndelag%202022-2025%2C%20revidert%20nov-23.docx)

Hvor mange nettverk benytter ikke koordinatormidlene til koordinering/koordinator?

Hvilken rolle skal tillitsvalgte ha i kompetansenettverkene?

Hvordan kan de private barnehagene bli godt nok representert i kompetansenettverkene, og hvordan kan èn ivareta ansvaret med å representere andre private barnehager?

Hvordan kan vi få til en tydeligere rolleavklaring for representantene i kompetansenettverkene?

Deltar UH som likeverdig partner i alle nettverk?

-hvis det ikke er slik; hvilke tiltak kan vi gjøre for at dette skal bedres?

Hvem leder nettverksmøtene?

Hvordan erfarer dere at møtene fungerer?

**Individuelle tiltak**

Hva sier [kompetansestrategien](https://www.regjeringen.no/no/dokumenter/kompetanse-for-fremtidens-barnehage/id2933368/?ch=1) om de individuelle tiltakene (også kalt «30%èn)

I tillegg til de kollektive/barnehagebaserte kompetanseutviklingstiltakene kan;

*Inntil 30 prosent av midlene i regional ordning benyttes til tre andre tiltak vurdert utfra lokale behov. Dette omfatter barnehagefaglig grunnkompetanse for assistenter uten barnehagefaglig kompetanse, muligheten til å ta fagbrev som barne- og ungdomsarbeider (gjennom praksiskandidatordningen eller ordningen fagbrev på jobb) og tilretteleggingsmidler for lokal prioritering. Tiltakene skal bidra til å oppnå målene i strategien. Det er samarbeidsforum som lager innstilling for bruken av midlene.*

*Ansatte med* ***fagbrev i barne- og ungdomsarbeiderfaget*** *har en verdifull kompetanse for arbeid i barnehage. Det er to ordninger som gjør det mulig å ta fagbrevet ved siden av arbeidet i barnehagen for assistenter som mangler formell kompetanse om arbeid med barn:*

*I* ***praksiskandidatordningen*** *kan en assistent ta fagprøven basert på minst fem års arbeidserfaring.*

*I ordningen* ***fagbrev på jobb*** *kan en assistent inngå en opplæringskontrakt og få veiledet praksis før de går opp til fagprøve. Denne ordningen krever minst ett års arbeidserfaring i barnehagen.*

***Barnehagefaglig grunnkompetanse*** *for assistenter som mangler barnehagefaglig kompetanse og erfaring. Det er barnehageeiers ansvar å sørge for at alle ansatte uten kompetanse og erfaring fra barnehage får en innføring i barnehagens samfunnsmandat, ansvar og innhold. Kompetansetiltaket skal gjennomføres lokalt i samarbeid med relevante kompetanseutviklingsmiljøer og må følges opp i barnehagen i etterkant. Tiltaket skal være i tråd med nasjonale rammer for barnehagefaglig grunnkompetanse. De nasjonale rammene vil være klare fra 2023. Det er under utvikling et interaktivt e-læringstilbud i barnehagefaglig grunnkompetanse som vil bli gratis og tilgjengelig for bruk fra 2023. Ved bruk av e-læringen vil kriteriene som ligger i de nasjonale rammene for barnehagefaglig grunnkompetanse, bli dekket.*

***Tilretteleggingsmidler for lokal prioritering***

*Tilretteleggingsmidler for barnehageeiere*

*Barnehageeiere som har ansatte som deltar på studier, kan få tilretteleggingsmidler for å støtte deltakelse og legge til rette for at den ansatte kan gjennomføre studiet. Barnehageeier og den ansatte må bli enige om hvordan tilretteleggingsmidlene skal brukes. Midlene kan brukes til å dekke vikarutgifter når den ansatte er på studiesamling, kjøp av bøker, betaling av reiseutgifter, oppholdsutgifter og semesteravgift. Det fins to typer tilretteleggingsmidler.*

*Tilretteleggingsmidler for lokal prioritering inngår i regional ordning for kompetanseutvikling. Tildeling av disse midlene skal vurderes av samarbeidsforum ut fra lokale behov. I fylker der det er mangel på barnehagelærere benyttes midlene fortrinnsvis til å støtte opp om deltakelse på ABLU eller annen deltidsbarnehagelærerutdanning. Andre studier som kan være aktuelle å støtte med tilretteleggingsmidler er masterstudier og fagskoleutdanning i oppvekstfag.*

Statsforvalteren ønsker å presisere at:

-barnehageeiere som har ansatte som får studieplass gjennom Utdanningsdirektoratets (Udirs) videreutdanningsordning for barnehagelærere tildeles midler direkte fra Udir.

-e-læringen som det vises til over, er nå tilgjengelig: [Barnehagefaglig grunnkompetanse](https://www.udir.no/kvalitet-og-kompetanse/lokal-kompetanseutvikling/Elaring-barnehagefaglig-grunnkompetanse/)

Hva sier [Langsiktig plan](../Styringsdokumenter/Langsiktig%20plan%20for%20Rekom%20i%20Tr%C3%B8ndelag%202022-2025%2C%20revidert%20nov-23.docx) om individuelle tiltak:

*Inntil 30% av midlene kan brukes til individuelle tiltak.*

*Arbeidsplassbasert barnehagelærerutdanning, samisk profil:*

*For 2021-2025, settes det av 80.000,- pr student, 13 studenter = 1.040.000,-*

*Det vurderes årlig om det er behov for andre individuelle tiltak som fellestiltak på fylkesnivå, og om 30% av midlene ikke er brukt på fylkesnivå vurderes det om midler til individuelle tiltak kan brukes lokalt (i de regionale kompetansenettverkene).*

Oversikt over bruken av de individuelle tiltakene i Trøndelag

|  |  |  |  |  |
| --- | --- | --- | --- | --- |
| **De ulike tiltakene** | **Nettverk** | **Beskrivelse av tiltak** | **2022** | **2023** |
| Barnehagefaglig grunnkompetanse | Lev/Verdal | Nedsatt ei gruppe, skal se på hva som finnes av læring på området (ny digital læring på Udir) og hva er det behov for mer | 500.000,- |  |
| Fagbrev som barne-og ungdomsarbeider | Lev/Verdal | Intensivt kurs for erfarne assistenter slik at de kan settes i stand til å ta den skriftlig eksamen til fagbrev |  | 200.000,- |
| Kompetansehevingsstudier for assistenter og b/u-arb. | Trøndelag sørvest | For å fullføre studier ved Trøndelag høyere yrkesfagskole, Løkken | 200.000,- | 50.000,- |
| Tilretteleggingsmidler for lokal prioritering | Trøndelag sørvest  | Spes.ped. studier | 200.000,- |  |
| Fosen | 2 Steinerpedagogikk, bhglærerutd og videreutd.  | 60.000,- | 120.000,- |
| Gauldal | 1 Barnehagelærerutd |  | 100.000,- |
|  |  |  |  |
| Tr.h/Malvik | 4 Steinerpedagogikk, bhg.lærerutdanning | 200.000,- | 200.000,- |
| ABLU-samisk | 16 studenter13 studenter | 1.040.000,- | 1.280.000,- |
|  |  | 2.200.000,- | 1.950.000,- |

I 2023 ble Trøndelag tildelt ca. 23.000.000,- totalt, det vil si at vi kunne tildelt inntil ca. 7.000.000,- til individuelle tiltak.

For 2024 kan det meldes behov knytta til disse 3 tiltakene:

-barnehagefaglig grunnkompetanse for assistenter uten barnehagefaglig kompetanse

-fagbrev som barne- og ungdomsarbeider (gjennom praksiskandidatordningen eller ordningen fagbrev på jobb)

-tilretteleggingsmidler for lokal prioritering.

Dette gjør hvert enkelt kompetansenettverk, via beslutningsgrunnlagsskjemaene (via forms).

**Spørsmål til diskusjon:**

Hvordan skal kompetansenettverkene gjøre det kjent at det er mulig å melde behov om tilskudd knytta til de 3 tiltakene?

Statsforvalteren har, fra møte i samarbeidsforum 20.nov-23, fått i oppdrag å lage et informasjonsskriv om Rekom (den første og siste som ble laget var i 2019). Her kan vi informere nærmere om muligheten enkeltpersoner har for å melde behov om midler til f.eks å få støtte til å ta desentralisert barnehagelærerstudier. Denne informasjonen, sammen med en større bevissthet i kompetansenettverkene om muligheten de individuelle tiltakene gir; kan føre til at det blir meldt inn behov som er større enn 30%.

Skal samarbeidsforum sette av 30% av midlene til de individuelle tiltakene til høsten 2024?

-det er først da vi vet hvem som har kommet inn på studier (med oppstart høst-24)

Hvilke kriterier skal ligge til grunn hvis samarbeidsforum må gjøre prioriteringer?

Forslag på prioriteringer:

1.kompetansenettverk med kommuner som har mangel på barnehagelærere

2.kompetansenettverk med kommuner som har mangel på barne-og ungdomsarbeidere

3. ….

4. ….

Hvilke kriterier skal ligge til grunn hvis nettverkene må ta valg om hvem som skal prioriteres?

Forslag på prioriteringer knytta til tiltakene:

1. tilretteleggingsmidler, de som tar ABLU eller annen deltids barnehagelærerutdanning.

2. fagbrev som barne-og ungdomsarbeider

3. tilretteleggingsmidler, fagskoleutdanning i oppvekstfag

4. tilretteleggingsmidler, masterstudier

5. barnehagefaglig grunnkompetanse

Øvrige føringer for bruk av midler:

-Midlene er knyttet til den enkelte ansatte, og skal derfor tildeles den barnehagen hvor den ansatte jobber. Midlene skal benyttes for tilretteleggelse for den ansatte.

-den ansatte som studerer må minimum ha 20%?? arbeidsforhold i barnehagen

-det er 50.000,- pr ansatt som tar minst 30 studiepoeng/fagskolepoeng

-midlene skal ikke utbetales som stipend til den ansatte som studerer. Midlene kan imidlertid brukes til vikar slik at den ansatte kan få permisjon med lønn. Da påløper arbeidsgiveravgift for vikar, som må dekkes innenfor den tildelte rammen.

-midlene kan også brukes til å dekke reiseutgifter, oppholdsutgifter og studiemateriell til den ansatte som studerer.

-hvis den ansatte jobber i flere barnehager må det avklares lokalt hvordan midlene fordeles mellom disse barnehagene.

-dersom eier/arbeidsgiver ønsker å utbetale midlene direkte til den som studerer vil midlene være skattepliktige for den ansatte, og det vil påløpe arbeidsgiveravgift som arbeidsgiver må dekke innenfor rammen av tildelte midler. Dersom midler utbetales til den ansatte som studerer etter regning, dvs. faktiske utlegg som den ansatte har hatt og kan dokumentere, vil midlene ikke være skattepliktige og det påløper heller ingen arbeidsgiveravgift.